Jesse Robredo

Si Jesse Manalastas Robredo  ay isang politikong Pilipino na naglingkod bilang Kalihim ng Kagawaran ng Interyor at Pamahalaang Lokal (DILG) sa administrasyon ni Pangulong Benigno Aquino III mula 2010 hanggang sa kanyang kamatayan noong 2012. Dati ring kasapi si Robredo ng Partido Liberal.

Simula noong 1988, naglingkod nang anim na taning si Robredo bilang alkalde ng Lungsod ng Naga sa Camarines Sur, mula 1988 hanggang 1998, at muli mula 2001 hanggang 2010, noong siya'y ipinili ni Pangulong Aquino bilang Kalihim ng Interyor at Pamahalaang Lokal.  Bilang pagkilala sa kaniyang tungkulin bilang alkalde ng Lungsod ng Naga, ginawaran si Robredo ng Gawad Ramon Magsaysay para sa Panunungkulan sa Pamahalaan noong 2000, ang unang alkalde mula sa Pilipinas na ginawaran ng ganitong parangal.

Noong 18 Agosto 2012, ay nag crash ang eroplanong sinasakyan ni Kalihim Robredo sa may pampang ng Lungsod ng Masbate. Nakatakda siyang umuwi sa Naga upang dalawin ang kaniyang anak na lalahok sa isang paligsahan sa paglalangoy. Ayon sa DILG, sumaklolo ang piloto ng eroplano sa Paliparan ng Masbate upang humiling ng pahintulot na magsagawa ng pangkagipitang paglapag ng eroplano.  Gayunpaman, hindi naabutan ng eroplano ang paliparan at lumapag ito sa dagat. Nakunan naman ang bangkay ni Robredo noong 21 Agosto, tatlong araw makatapos ang aksidente, sa lalim na 54 metro (180 talampakan) sa ilalim ng antas ng dagat.

 Sa kanyang panahon bilang kalihim ng DILG, nakatuon si Robredo sa paglilipat ng libu-libong residente sa mga slums ng Maynila sa mga proyektong pabahay upang linisin ang mga daluyan ng tubig ng Metro Manila at bigyang-daan ang mga proyekto para sa pagbawas sa baha at iba pang pag-unlad.
Feedback

People also ask

Sanggunian

Kategorya:Mga politiko ng Pilipinas